ओला S1 को टक्कर देगा; इंट्रोडक्टरी प्राइस 1.29 लाख, सिंगल चार्ज में 115 किलोमीटर की रेंज का दावा
बेंगलुरु की EV कंपनी एथर एनर्जी अगले महीने अपना नया इलेक्ट्रिक स्कूटर 450S लॉन्च करेगा। मीडिया रिपोर्ट के अनुसार, स्कूटर 3 अगस्त को लॉन्च होगा। कंपनी ने ऑफिशियल वेबसाइट पर इलेक्ट्रिक स्कूटर को टीज करने के साथ प्री-बुकिंग शुरू कर दी है। कस्टमर्स 2500 रुपए
बेंगलुरु की EV स्टार्टअप कंपनी एथर एनर्जी 3 अगस्त को नया इलेक्ट्रिक स्कूटर 450S लॉन्च करने जा रही है। कंपनी ने ऑफिशियल वेबसाइट पर इसकी प्री-बुकिंग शुरू कर दी है। कस्टमर्स 2500 रुपए टोकन मनी देकर स्कूटर को बुक कर सकते हैं।
कंपनी ने हाल ही में इलेक्ट्रिक स्कूटर का टीजर जारी किया था। इसमें स्कूटर की रेंज, टॉप स्पीड, और इंट्रोडक्टरी प्राइस का खुलासा किया था। कंपनी ने इसकी इंट्रोडक्टरी कीमत 1,29,999 रुपए रखी है। टीजर में स्कूटर का डिजिटल LED इन्स्ट्रूमेंट क्लस्टर नजर आ रहा है।
सिंगल चार्ज में 115 किलोमीटर की रेंज का दावा
टीजर के अनुसार, कंपनी ने दावा किया है कि 450S इलेक्ट्रिक स्कूटर सिंगल चार्ज में 115 किलोमीटर चलेगी। स्कूटर 0-40 किलोमीटर/घंटे की स्पीड मात्र 3.9 सेकंड में हासिल कर लेती है। इसकी टॉप स्पीड 90 किमी/घंटे की होगी।
450S में नहीं मिलेगी टचस्क्रीन
मीडिया रिपोर्ट के अनुसार, 450S इलेक्ट्रिक स्कूटर 450X मॉडल पर बेस्ड होगा, लेकिन इसमें 7.0-इंच की टचस्क्रीन के जगह पर कलर LCD डिस्प्ले मिलेगा।
ओला S1 को टक्कर देगा एथर एनर्जी 450S
एथर एनर्जी 450S इलेक्ट्रिक स्कूटर ओला S1 को टक्कर देगा। जहां एथर एनर्जी अपने अपकमिंग ई-स्कूटर में सिंगल चार्ज पर 115 किलोमीटर का रेंज मिलने का दावा कर रही है। वहीं, ओला S1 में कंपनी 101 किलोमीटर चलने का दावा करती है। हालांकि, दोनों स्कूटर में 90 किमी/घंटे की टॉप स्पीड का दावा किया जाता है।